Oznámenie Komisie Európskemu parlamentu podľa článku 251 odsek 2 druhý pododsek Zmluvy o ES o spoločnej pozícii Rady k prijatiu rozhodnutia Európskeho parlamentu a Rady, ktorým sa stanovuje akčný program Spoločenstva v oblasti spotrebiteľskej politiky na roky 2007 – 2013 /* KOM/2006/0700 v konečnom znení - COD 2005/0042B */





[pic] | KOMISIA EURÓPSKYCH SPOLOČENSTIEV | Brusel, 14.11.2006 KOM(2006) 700 v konečnom znení 2005/0042B (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnej pozícii Rady k prijatiu rozhodnutia Európskeho parlamentu a Rady, ktorým sa stanovuje akčný program Spoločenstva v oblasti spotrebiteľskej politiky na roky 2007 – 2013 2005/0042B (COD) OZNÁMENIE KOMISIE EURÓPSKEMU PARLAMENTUpodľa článku 251 odsek 2 druhý pododsek Zmluvy o ESo spoločnej pozícii Rady k prijatiu rozhodnutia Európskeho parlamentu a Rady, ktorým sa stanovuje akčný program Spoločenstva v oblasti spotrebiteľskej politiky na roky 2007 – 2013 (Text s významom pre EHP) 1. SÚVISLOSTI Dátum doručenia návrhu Európskemu parlamentu a Rade(dokument KOM(2005)115 – 2005/0042B (COD): | 13. apríl 2005 | Dátum predloženia stanoviska Výboru regiónov: Dátum predloženia stanoviska Európskeho hospodárskeho a sociálneho výboru: | 16. február 2006 14.február 2006 | Dátum predloženia stanoviska Európskeho parlamentu, prvé čítanie: | 23. marec 2006 | Dátum predloženia revidovaného návrhu Komisie (dokument KOM(2006)235): | 24. máj 2006 | Dátum politickej dohody v Rade: | 25. september 2006 | Dátum prijatia spoločnej pozície: | 13. november 2006 | 2. CIEĽ NÁVRHU KOMISIE Cieľom programu je prispievať k ochrane bezpečnosti a hospodárskych záujmov spotrebiteľov a podporovať ich právo na informácie a vzdelanie. Umožňuje EÚ dopĺňať, podporovať a monitorovať politiky členských štátov, podporovať spotrebiteľské organizácie, presadzovať právne predpisy EÚ v oblasti ochrany spotrebiteľa a pomáhať európskym spotrebiteľom, aby sa stali aktívnymi účastníkmi vnútorného trhu. Program na roky 2007-2013 bude mať dva hlavné ciele: zabezpečiť vysokú úroveň ochrany spotrebiteľa prostredníctvom účinného zastupovania spotrebiteľských záujmov a zabezpečiť účinné uplatňovanie pravidiel ochrany spotrebiteľa, t.j. prostredníctvom presadzovania, spolupráce, informácií, vzdelávania a nápravy. Tieto ciele sa dosiahnu prostredníctvom kombinácie činností a nástrojov, podľa priorít stanovených v ročných pracovných plánoch. 3. PRIPOMIENKY K SPOLOČNEJ POZÍCII Dňa 25. septembra 2006 Rada jednomyseľne dosiahla politickú dohodu o návrhu rozhodnutia, ktorým sa stanovuje akčný program Spoločenstva v oblasti spotrebiteľskej politiky na roky 2007 - 2013. Dohoda spočívala prevažne na zmenenom a doplnenom návrhu Komisie vydanom 24. mája 2006. V tomto zmenenom a doplnenom návrhu sa vzal do úvahy schodok v programovom rozpočte vyplývajúci z medziinštitucionálnej dohody o finančných výhľadoch, ako aj oficiálne stanoviská vyjadrené Európskym parlamentom v prvom čítaní. Zaviedli sa ním podstatné zmeny a doplnenia pôvodného návrhu a rozdelil ho na program verejného zdravia a program spotrebiteľskej politiky. Počas diskusie o zmenenom a doplnenom návrhu mali niektoré členské štáty výhrady ku konkrétnym projektom, k otázke zriadenia európskeho magisterskému programu a štipendií, a Európsky parlament mal tiež výhrady k európskemu magisterskému programu, ako aj k decentralizovaným činnostiam a ku zraniteľným spotrebiteľom. Všetky pripomienky členských štátov sa nakoniec stiahli s cieľom dosiahnuť dohodu vzhľadom na potrebu skorého prijatia programu. Spoločná pozícia následne odráža výsledky týchto medziinštitucionálnych kontaktov a podporuje ju Komisia. 4. ZÁVER Komisia sa domnieva, že spoločná pozícia, ktorá bola jednomyseľne prijatá dňa 13.11.2006, je v súlade so základnými cieľmi a celkovým konceptom jej zmeneného a doplneného návrhu. Upozorňuje, že predseda výboru EP pre vnútorný trh a ochranu spotrebiteľa potvrdil, že ak Rada dosiahne politickú dohodu na základe kompromisného textu predsedníctva, odporučil by výboru, aby prijal spoločnú pozíciu bez zmien a doplnení. Komisia preto môže podporiť spoločnú pozíciu, ktorá je výsledkom dohody medzi všetkými tromi inštitúciami.